Jou peuter: Slaggereed vir potjielesse | Baba-En-Kleuter
Jou peuter: Slaggereed vir potjielesse
Potjielesse kan so glad soos seep verloop of dit kan 'n nagmerrie wees, afhangende van jou kind se persoonlikheid. Sommige kleingoed word so steeks soos donkies as dit kom by toiletmaniere. Ander raak dit so gou baas dat jy nie kan verstaan waarom mense soveel drama daarvan maak nie.
Laat jou kleinding van kleins af saam met jou toilet toe gaan sodat sy aan die idee gewoond raak en kan leer deur jou dop te hou, sê Ann Richardson, mede­skrywer van die boek Koester jou kleuter (Metz Press).
"Verwoord altyd vir haar wat jy doen ('Mamma piepie nou') en nooi haar om die toiletpapier af te rol of jou die toilet te help trek." As jy 'n seun het, kan jy jou man vra om hom saam toilet toe te nooi. "So leer hy dat seuns dit anders doen as meisies."